procesaur/Wiki.mk huggingface dataset:
Бонавантир

Островот Бонавантир (француски: île Bonaventure) - остров во Заливот Сент Лоренс кој се наоѓа 3.5 километри од јужниот брег на Полуостровот Гаспе во Квебек и 5 километри југоисточно од селото Персе во Канада. Островот има кружен облик и површина од 4.16 км<sup>2</sup>.
1 Историја
Островот Бонавантир заедно со Персе, бил меѓу првите сезонски риболовни пристаништа на Нова Франција. Доселеници од јужна Ирска дошле на почетокот на 1790-тите. Петар Ди Вал, роден во Џерси, ја основал првата рибарска компанија уште пред 1819 која опстанала до 1845. Островот станал заштитено место за преселните птица во 1919 година со Конвенцијата за преселни птици од 1916 помеѓу Канада и САД. Провинцијата Квебек стекнала сопственост на целиот остров со експропријација во 1971 година. Во тоа време, околу 35 семејства биле принудени да се преселат на друго место и сите жители биле иселени. Подоцна провинцијата Квебек го групирала заедно со Персе Рок во ''Национален парк на Островот Бонавантир и Персе Рок'' (на француски: Parc national de l'île-Bonaventure-et-du-Rocher-Percé ) во 1985 година. Еден од најголемите и најдостапни резервати за птица во светот, со повеќе од 280,000 птици, Островот Бонавантир е главно туристичко одредиште за бродски тури од мај до октомври.
Носачот на авиони HMCS Bonaventure бил именуван по островот.
2 Птици
218 различни видови птици биле евидентирани како посетители, мигрирајќи или живеејќи на Бонавантир. Најчеста птица присутна на островот е блуната. Островот е дом на еден од најголемите колонии на блуни во светот, со 51,700 парови во 2011 година. Други колонии вклучуваат тропрстиот галеб и тенкоклуната кајра. Чиграта, црниот чистик, харингестиот галеб, големата црна чајка, остроклуната њорка, северната качурка, големиот корморан, ушестиот корморан, тупикот, северното врапче и пругастиот славеј исто така можат да се забележат на Бонавантир.
3 Инспирација
Бонавантир бил значаен извор на инспирација на бројни уметници и поети. Надреалистичкиот писател Андре Бретон изјавил дека додека работел на романот ''Аркана 17'' кога престојувал во Персе (1944) никогаш не му здодеало да ги гледа птиците на островот. Островот никогаш не престанал да привлекува сликари и писатели. Американскиот сликар Фредерик Џејмс (г. 1905 година), Клер и Иван Гол (1946) и др. Од шеесеттите години неколку уметници го поминале летото на островот и останувале во текот на летото со жителите-потомци на ирските и норманските доселеници од кои најпознат бил натуралистот Вилијам Ди Вал. Меѓу овие инспирирани посетители биле: сликарот Жак Иртибиз и Кити Брино, вајарот Мортон Розенгартен, поетот Мишаел Ла Шанс. Уметниците и жителите биле иселени од островот во седумдесеттите години.
4 Поврзано
*Квебек
Вулкански остров

Вулкански остров — остров кој настанал по вулкански пат, често на места наречени врели точки. Невулканските (ниски) острови се разликуваат од нив по тоа што настануваат со таложење или тектонско издигање на корален гребен (кои обично се образуваат на потопени вулкани).
1 Дефиниција и настанок
Постојат низа вулкански острови кои вушност немаат планина, туку се издигаат само малку над морското ниво, и напати се сметаат за островчиња или карпи.
Вулканските и невулканските острови честопати се среќаваат во непосредна близина, особено во подрачјето на Јужниот Тихи Океан, каде ниските острови се сместени на ободните гребени кои ги окружуваат вулканските острови.
2 Животоподобност за човекот
Разликите во геологијата и топографијата помеѓу вулканските и невулканските острови имаат големо значење за погодноста за живот: вулканските острови над извесна висина најчесто имаат подземна вода, додека пак ниските немаат и со тоа ја ограничуваат животоподобноста за човекот.
3 Поврзано
* Атол
* Вулкански лак
Капрезе (салата)

Капрезе салата (|insalata caprese [insaˈlaːta kaˈpreːze; -eːse]; 'Capri салата') — едноставна италијанска салата, направена од свежо исечена моцарела, домати, и босилек, зачинети со сол и маслиново масло; парчињата од состојките во ресторанската пракса обично се наредени во чинија. Како кај пицата Маргерита, тоа се одлики на боите на италијанското знаме: зелена, бела и црвена. Во Италија, тоа обично се служи како ''antipasto'' (стартер), не ''contorno'' (гарнир).
1 Варијанти
Варијациите на салатата капрезе може да вклучуваат италијанско декорирање или песто на местото на маслиновото масло, како и оцет во прилог на тоа. Може да се додадат маслинки, заедно со рукола или зелена салата за да се засили босилекот. Понекогаш се додава,оригано или црн пипер.
2 Галерија
Алис Гионе

Алис Гионе (родена на година) — француска математичарка, позната по својата работа во теоријата на веројатноста, особено со големи случајни матрици. За нејзиниот придонес во 2009 година, таа ја освоила наградата Лоев.
Во 2012 година таа станала Симонс истражувач.
1 Живот
Гионе пристапила во École Normale Supérieure (Париз) во 1989 година. Докторирала во 1995 година, на Париз-Суд универзитетот, под надзор на Жерар Бен Ару. Држела позиции во институтот Курант, Беркли, МИТ и ЕНС (Париз). Таа е моментално Директор за истражување на ENS (Лион).
Милутин Шошкиќ

Милутин Шошкиќ (роден во на 31 декември 1937 година, во Пеќ) — поранешен фудбалски голман и тренер.
1 Животопис
Роден е во метохиското село Јабланица покрај градот Пеќ, од татко Јеремије, кралски официр и мајка Радунка, како четврто дете во семејството. Родоначелникот на фамилијата Шошкиќ, води потекло од Братоножиќи, во почетокот на 18 век се преселил во Улотина, а еден огранок од семејството подоцна отишол да живее во Јабланица. Израснал во патријахало семејство. Вторатата светска војна ја поминал во прогонство во Пеќската патријаршији.
2 Играчка кариера
Фудбал започал да тренира со 11 година во Црвена звезда во, у која играл околу пола године, ама поради малото недоразбирае околу стадионот , одлучил кариерата да ја продолжи во Партизан каде и го поминал најголемиот дел од својата кариера.
Алонзо Черч

Алонзо Черч (Вашингтон,роден е на 14 јуни 1903година, умрел во Хадсон (Охајо), на 11 август 1995) година, бил државјанин на Америка. Тој бил математичар и логичар кој бил заслужен за некои од основата на теоријата компјутерски техники. Роден е во Вашингтону, добил бачелор диплома на Универзитетот Принстон во 1924 година, каде што исто така докторирал во 1927 година, под менторство на Освалд Веблен. После постдокторскиот стаж во Георг Август Универзитет во Гетинген, предавал во Принстон од 1929 до 1967 година, а на Универзитетот во Калифорнија (Лос Ангелес) од 1967 до 1990 година.
1 Математички дела
Черч е најпознатиот по следните достигнувања:
* Доказ дека се Аритметика на Пеан и логиката на првиот ред неодлучливост. Вториот резултат е познат како Черчова теорема.
* Формулација на оној што денес е познат како Черчова теза.
* Бил основач на уредната листа ''Journal of Symbolic Logic'' и уредувач е делот за разгледување од 1979 година.
* Направил ламбда калкулус.
Ламбда калкулус се појавил во неговата позната работа од 1936 година кој покажал постоење на „пробле на неодлучивост“. Овај резултат претходел на Алан Тјуринг познатата работа за проблему на застанување кој исто така демонстрирал постоење проблем кој не може да се реши со механички средства. Черч и Тјуринг тогаш покажале дека ламбда калкулус и Тјуринговата машина се користени кај Тјуринговиот проблем за застанување на еквивалентното за да стане можност, а потоа прикажале разни алтернативни „механички процеси за пресметување“. Од ова следи Черч-Тјурингова теза.
Ламбда-калкулусот влијаеше на дизајнот на програмскиот јазик Lisp и функционално програмирање воопшто. Черче кодирање бил именуван во чест на Черч.
2 Смрт
Черч умрел 1995 година и закопан е на гробиштата во Принстон.
3 Книги
* Алонзо Черч, ''Introduction to Mathematical Logic'' ISBN 978-0-691-02906-1
4 Поврзано
* Черч-Тјуринг-Дојч принцип
* Логика на големото ниво
* Универзален скуп
* Черч-Росерова теорема
Коце Ефремов

Коце Ефремов (, - , ) - македонски борач, еден од најдобрите македонски борачи во слободен стил.
1 Животопис
Ефремов е роден на 17 март 1956 година во Кочани. Како член на БК Спартак бил истакнат репрезентативец на СФР Југославија, освојувач на седмото место на Летните олимписки игри во 1980 година во Москва, потоа средоземен првак во 1979 година во Сплит, балкански шампион, повеќекратен победник на турнирот „Македонски бисер“ и десетина години непобедлив во својата категорија.
Починал во Кочани на 7 октомври 2018 година.
Рахилка Фирфова

Рахилка Фирфова Ѓоргова-Раца (, - , ), позната е како „магичната муза“ на Коста Солев. Тој на 6 октомври 1928 година како псевдоним го зел нејзиното име и станал познат како Рацин.
„Антологија на болката“ e стихозбирка напишана помеѓу февруари и јули 1928 година која ѝ е посветена на Рахилка Фирфова, ученичка во шести клас на велешката гимназија. Стихозбирката е потпишана со скратената форма К. Р-ин, израз на псевдонимот Рацин, за кој во една своја картичка од 6 октомври 1928 година, ѝ пишува на својата сакана: „Го земам твоето име како мое, и за тоа ти подарувам бесмртност“. Така и станува, а Рацин во своето презиме трајно и болно ќе ја носи големата и невозвратена љубов.
Капричоза (пица)

Капричоза (италијански: capricciosa) — вид на пица во италијанската кујна подготвена со сирење моцарела, италијанска печена шунка, печурки, артичока, сардина и домати. Може да има јадливи печурки како што се шампињони (''Agaricus bisporus''), и други. Некои видови на капричоза, може да користат пршута, маринирани плодови од артичоки, маслиново масло, маслинки, листови од босилек и јајца. Некои видови можат да бидат подготвени со користење на тенка кора.
Оваа пица била измислена од страна на Енеа „Данте“ Сантерини, сопственикот на ресторанот La Capricciosa во Виа дел Корзо, Рим. Семејството Сантерини сè уште го има корпоративниот патент регистриран на 29 ноември 1952 година.
1 Галерија
2 Дополнителна литература
*
Атанас Русоманов

Атанас Русоманов ( - во Скопје) — македонски шахист, носител на титулата мајсторски кандидат во Македонија.
1 Животопис
Русоманов е роден во 1956 година. Настапувал за повеќе познати македонски клубови, како што се Студент и Фонографика и со својата комбинаторна игра и резултати постигнати на црно-белите полиња, посебно во 80-те години, тој оставил траен печат во македонскиот шах.
Неговиот највисок шаховски рејтинг бил забележан во јули 1986 година кога изнесувал 2.325 бода, што всушност било на ниво на шахист со титула ФИДЕ-мајстор.
Починал во Скопје на 26 февруари 2018 година.
Институт за фолклор „Марко Цепенков“

Институт за фолклор „Марко Цепенков“ — јавна научна установа во Скопје, која е една од најстарите научни институции во Македонија.
1 Основање
Институтот е основан е на 6 април 1950 година со Уредба број 1183 на Владата на Народна Република Македонија, по предлог на Министерството за наука и култура (Сл. весник бр. 11/50), како самостојна научна институција од посебен национален интерес. Тогашното именување е: „Фолклорен институт на НРМ“.
Во текот на своето постоење и развиток Институтот претрпел неколку трансформации: Од јуни 1979 година Институтот за фолклор е носител на името на познатиот и еден од најплодните собирачи на македонското фолклорно и етнолошко богатство - Марко Цепенков.
2 Дејност
Основните активости на ЈНУ Институт за фолклор „Марко Цепенков“ се одвиваат почнувајќи од теренските истражувања со што континуирано се бележи и се следи состојбата во сите сегменти на духовната и материјалната култура на народното творештво. Материјалите од теренските истражувања во интерната институтска научно-стручна обработка се подложни на: регистрирање, чување, заштита, обработка и презентирање.
3 Поранешни директори на Институтот
*проф. д-р Драгослав Ортаков
*академик д-р Блаже Ристовски
*д-р Кирил Ќамилов (1.11.1964-31.10.1966)
*д-р Цветанка Органџиева
*д-р Ѓорѓи Здравев
*д-р Галаба Паликрушева
*д-р Блаже Петровски
*д-р Васил Тоциновски
*д-р Ѓорѓи Ѓорѓиев
*д-р Благоја Стоичовски
*д-р Александра Попвасилева (1.1.1995-1.7.1997)
*д-р Трпко Бицевски (1.7.1997-1.7.2001)
*проф. д-р Севим Пиличкова (1.7.2001-15.2.2010)
*проф. д-р Боне Величковски (15.2.2010-15.2.2011)
*Проф. Д-р Ермис Лафазановски
Долг

Долг, заем, борч – заем во пари или во некоја друга материјална вредност што треба да се врати некому. Долг е износот на средствата што должникот му го должи на заемодавецот. Долгот е предмет на однос меѓу доверителот (заемодавецот) и должникот, вклучувајќи го правото на доверителот и обврската на должникот да го намири долгот.
За долгот најчесто се издава писмена потврда (сметка, обврзница) на која е напишан износот на долгот, а понекогаш и планот за отплата на долгот.
Кредит и заем е вид долг, кој се користи за купување на производ со одложено плаќање. На кредитот се пресметува камата. Ако должникот не го враќа долгот, заемодавецот има право на судска тужба. Заплената е облик на наплата на долг по завршувањето на судски процес. Ако должникот нема доволно пари за да го му плати долгот на заемодавецот, тие можат да се договорат долгот да го компензираат со производи или услуги.
Јавен долг е долг на државата кон доверителите. Надворешен или странски долг е долгот на една земја кон други држави или кон меѓународни институции.
Кога поединец, компанија или држава не може да го намири долгот, се прогласува стечај и доаѓа план за излез од кризата и начин за наплата на побарувањата.
Ашуре

Ашуре — слатка варена пченица со ореви и други зрнести плодови.
1 Потекло на поимот
Зборото „ашуре“ доаѓа од арапскиот збор ''ашура'' (|عاشوراء '''') кој значи десетти. Во турската традиција, ова јадење најмногу се прави во десеттиот или после десеттиот месец од исламскиот месечев календар.
2 Состојки
За ашурето не постои единствен рецепт, рецептите се разликуваат по региони и по семејства.
Според некои традиции, ашурето треба да има најмалку седум состојки, додека според други најмалку десет (според значењето на зборот), додека Алевитите секогаш користат дванаесет состојки. Како состојки се користат пченица, ориз, наут, шеќер (или друг засладувач), суво овошје, јаткасто овошје, па има многу варијанти. Според некои рецепти се додава и кора од портокал или лимон. За гарнирање се користи сусам, зрна од калинка и цимет, а во некои варијанти се ароматизира со розова вода.
Во повеќето случаи, ашурето е веганско, и тоа е еден од најпопуларните десерти на турската кујна.
3 Легенди
Легендата за „ашурето“ е фасцинантна. Ноевата арка за време на врнежите што траеле 40 дена се засолнала на врвот на планината Арарат. На крајот на потопот спасените во бродот решаваат во чест на завршетокот на 40-дневните дождови да организираат прослава. По тој повод решаваат да направат јадење што ќе содржи 40 состојки. Но нивните резерви храна веќе биле при крај, па решиле секој да даде што има. Во зависност кој од каде бил, го давал она што го имало во неговата татковина. Некој дал суви плодови, друг житарки, шеќер, суво овошје, портокал, смокви, ориз, наут…
Бони Голд

Бони Голд (родена година) —американска математичарка, математички логичар, филозоф по математика и математички едукатор. Таа е пензиониран почесен професор по математика на Монмут универзитетот.
Голд докторирала во 1976 година на Корнел универзитетот, под надзор на Мајкл Д. Морли. Истражувањето од нејзината дисертација, Компактните и ''<math>\omega</math>''-компактните формули во ''<math>L_{\omega_{1},\omega}</math>'', подоцна биле објавени во списанието ''Archiv für Mathematische Logik und Grundlagenforschung'', и проблематичната инфинитивна логика. Била претседател на одделот за математика на Вобаш колеџот, пред да се пресели во Монмут, каде што исто така станала раководител на одделот.
Во 2012 година, Голд станала победник на 22-та Луис Хеј награда на Здружението на жени во математиката, за нејзиниот придонес во математичката едукација. Цитатот од наградата ја истакнал нејзината работа во образовната проценка за додипломските студии по математика, која кулминирала со објавување на издадениот волумен, ''Практики за проценка во додипломската математика''. Оваа книга, заедно уредена со Сандра З. Кит и Вилијам А. Мерион, била објавена од страна на Математичкото здружение на Америка (МАА) во 1999 година.
Со Роџер А. Симонс, Голд е исто така уредник на друга книга, Доказ и други дилеми: Математика и Филозофија (МАА, 2008). Нејзиниот есеј "Како вашата филозофија на математиката, влијае врз вашето учење" бил избран за да биде вклучен во ''Најдоброто пишување по математика'' за 2012 година. Во него, таа тврди дека филозофијата на математиката влијае врз наставата по математика, дури и кога филозофските принципи на наставникот се имплицитни и неистражени.
Арпа

Арпа или суров ориз – оризовите зрна што се добиваат при жетвата на оризовата култура. Зрното од арпата е обвиткано со плевици, па истото не може да се користи за исхрана на луѓето.
1 Обработка на арпата
По жетвата арпата се обработува при што овој процес на обработка опфаќа чистење, сушење и лупење. За разлика од другите жита каде што зрната се мелат за брашно или сточна храна, оризовите зрна потребно е да останат цели за се добие ориз за консумација. При преработката на арпата се отстрануваат плевиците, обвивката на семето, површинскиот дел на ендоспермот и ембрионот, при што зрното треба да остане цело и неоштетено.
По лупењето следуваат уште неколку фази во обработката: одделување на лупениот од нелупениот ориз, белење, одделување на целите зрна од уфакот (кршените зрна), чистење на белиот ориз од камчиња и сортирање според бојата. Вака добиениот ориз се пакува и складира.
2 Трговски видови ориз
2.1 Интегрален ориз
Лупен, кафен, карго или интегрален ориз – ориз кај кој од зрната, со посебен технолошки процес се издвоени плевиците. Овој ориз има жолто-кафеава боја.
2.2 Бел ориз
За добивање бел ориз каргото се изложува на понатамошна обработка во машини за белење. При истото се врши отстранување на обвивката на плодот и семето, алеуронскиот слој и мал дел од ендоспермот. Значи бел ориз е лупено и белено зрно од кое со посебна постапка се издвоени ‘ртулецот и обвивките на зрното.
2.3 Витаминизиран ориз
Витаминизираниот ориз може да биде лупено или бело зрно добиено со посебна технолошка постапка со пареа и притисок. При оваа технологија арпата пред лупењето се подложува на третман со пареа и притисок при што витамините и минералните материи растворливи во вода со дифузија преминуваат од лушпата во зрното. Преку овој процес се губат мали количества на белковини и скроб, а се зголемува рандманот и содржината на витамините и минералните материи во зрното.
2.4 Глутинозен ориз
Глутинозниот ориз е зрно од специјален вариетет кое има бел и непроѕирен изглед (ендосперм). Зрната содржат амилопектин и по варењето имаат особина меѓусебно да се слепуваат.
Трајко Стаматоски

Трајко Стаматоски (, - , ) — македонски јазичар.
Потесната специјалност му е ономастиката. Како еминентен македонски јазичар, Стаматоски е автор е на околу 500 научни и стручни прилози.
Неговото име, исто така е запишано и како главен и одговорен уредник на монографијата објавена во 1987 година, по повод 40-годишнината од формирањето на македонскиот фудбалски клуб Вардар.
Носител е на повеќе награди и високи општествени признанија.
Мери Арлен Апелхоф

Мери Арлен Апелхоф (|Mary Arlene Appelhof; 1936-2005) — американски биолог, вермикомпостер и природозаштитник. Во 2009 година е прогласена за почесен член на „Месецот на женска историја“ од страна на Проектот за национална женска историја.
1 Семејство и образование
Мери А. Апелхоф е родена во Детроит, Мичиген на 11 јуни 1936, како ќерка на Гилберт Г. Апелхоф и Хилда Вајтли Апелхоф. Нејзиниот татко е пастор во Епископалната црква св. Џон во Алма, Охајо и во Епископалната црква св. Томас во Береа, Охајо. Во 1954 матурира од средното училиште Береа во Береа, Охајо, а во 1958 дипломира биологија на Државниот универзитет Мичиген во Источен Лесинг, Мичиген. Во 1959 Апелхоф магистрира по биологија, исто така на Државниот универзитет Мичиген. Подоцна студира напредна биологија, искуство со вкупно 5 години студии.
Апелхоф има многу таленти што вбројуваат експертско пливање и фотографирање на природата. Предава наука во Централното средно училиште Каламанзу во Каламанзу, Мичиген, но предава и на Академијата за уметности Интерлокен во Интерлокен, Мичиген.
2 Создавање и промовирање на систем со црви
Во раните 1970-ти Мери Апелхоф почнува да експериментира со црви и органско ѓубре. Нејзиниот домашен контејнер со црви ќе стане нејзина нова кариера.
Нејзината визија на Стокхолмската конференција за човекова средина (1972) е: "Тони црви можат да изедат тони ѓубре".
Наскоро јавно застанува во одбрана на вермикомпостот и користи дождовниот црв за да ја рециклира храната.
Како "Жена Црв" запознава илјадници ученици и домашни градинари со вермикомпостот.
Наградена е со грант од Националната научна фондација да прави видеомикроскопија на живи црви. This resulted in a DVD "Wormania."
3 Фловер Прес
Мери Апелхоф купува стара мимеографска машина од Демократската Партија во раните 1970-ти. Ја користи за да создаде брошура насловена "Подрумските канти за црви создаваат плодна почва и го намалуваат ѓубрето". До 1976 нејзините издавачки интереси стануваат цврсти, па таа го основа Фловер Прес. Подоцна го објаснува нејзиното размислување на самоиздавањето на нејзиниот бестселер ''Црвите го јадат моето ѓубре''.Мојата цел не беше да заработам повеќе пари, туку да влијаам врз размислувањата на луѓето. Да ги натерам да размислуваат поинаку за отпадот и да им дадам алатки да се справат со него. Самоиздавањето на мојата книга беше начинот на кој јас можев да го направам тоа. Затоа научив што требаше да научам за да бидам во можност да направам нешто такво.
4 Трудови
*''Црвите го јадат нашето ѓубре''. Фловер Прес 1982; 1 ноември, 1997,
*''Црвите го јадат моето ѓубре: Како да направиш и одржуваш вермикомпостски систем'', ноември, 2006,
*''Црвоманија'' [ДВД], Фловерфилд Ентерпрајзес. Достапно на wormwoman.com
5 Оставнина
''Црвоманија'' е прикажан на Ред Летер Медија списокот на ''Најдобри од најлошите: Тркало на најлошите #14'', каде што панелот понуди опсежен коментар на видеото, опфаќајќи го квалитетот на продукцијата, музиката и позитивниот став и среќната појава на Мери Апелхоф како додаток на нејзината очигледна страст за црвите.
Автономна покраина

Автономна покраина - поим за еден вид покраина што има административна автономија. Во политичката историја, терминот се користи како ознака за разни видови автономни субјекти, на средни нивоа на административната хиерархија. Во релативна смисла, автономната покраина обично има помалку автономија отколку ''автономна сојузна држава'', но повеќе автономија отколку ''автономна област/регион''. Административната автономија на една покраина може да биде изразена во нејзиното официјално име, со употреба на одреден термин што ја означува автономијата, но таквиот израз може да се изостави и. Во тој случај, автономниот статус на покраината може да се утврди врз основа на релевантни законски одредби.
1 Појавувања
1.1 Финска
Во Финска, постои една автономна покраина:
* Автономна покраина Оланд
1.2 Италија
Во Италија, постојат две автономни покраини:
* Автономна покраина Тренто
* Автономна покраина Јужен Тирол
1.3 Србија
Во Србија има две автономни покраини:
* Автономна покраина Војводина
* Автономна покраина Косово и Метохија (спорно поради независноста на Косово)
1.4 Поранешни автономни покраини
* Автономна покраина Западна Босна
2 Наводи
* Покраина
* Автономна територија
3 Библиографија
* Алдо Стела, ''Storia dell'Autonomia trentina'', Тренто: Edizioni UCT, 1997 година.
Лука Јовиќ

Лука Јовиќ (роден на 23 декември 1997 година) е српски професионален фудбалер кој игра како напаѓач за грчкиот клуб АЕК, и за репрезентацијата на Србија.
1 Кариера
1.1 Реал Мадрид
На 4 јуни 2019 година, Јовиќ потпишал за Реал Мадрид за сума од €60 милиони евра, на шест години договор.
Антикомутативност

1 Дефиниција
За бинарниот оператор <math>\otimes : K \times K \to K</math> се вели дека е антикомутативен, доколку за секои <math>a, b \in K</math> задоволува:<math>a \otimes b = -\left (b \otimes a \right )</math>
При што операторот - означува инверзија на елементот на множеството K пред кое се наоѓа.
2 Поврзано
* Асоцијативност
* Дистрибутивност
* Комутативност
Дистрибутивност

Дистрибутивност — алгебарска особина на однесување на операторите собирање и множење над алгебарската структура <math>(K,\oplus,\cdot)</math>. Конкретно кога производот на два елементи на множеството K може да се претстави ако збирот на производите на едниот од нив со уште два елементи кои во збирот го даваат другиот, се вели дека дистрибутивниот закон важи за дадената алгебарска структура. Множењето може да биде лево и десно, па оттука два различни услови:#<math>a \cdot (b \oplus c) = a \cdot b \oplus a \cdot c</math> (дистрибутивност од лево)
#<math>(b \oplus c) \cdot a = b \cdot a \oplus c \cdot a</math> (дистрибутивност од десно)
Ако е задоволен само првиот или само вториот услов, се вели дека „левото односно десното множење добро се однесува спрема собирањето“. Доколку се двата исполнети, се вели дека „операцијата множење добро се однесува спрема собирањето“ т.е. дека е дистрибутивна.
1 Поврзано
*Асоцијативност
*Антикомутативност
*Комутативност
Асоцијативност

Асоцијативност — својство на некои логички сврзници на вистиноснофункционалната исказна логика. За бинарниот оператор <math>\circ : K \times K\to K</math> се вели дека е асоцијативен на множеството K ако за секои <math>a, b, c\in K</math> важи:
<math> a \circ \left(b \circ c \right) = \left(a \circ b \right) \circ c</math>
Од асоцијативноста на операторот <math>\circ</math> следи дека во горенаведените изрази редоследот на операциите не игра улога, па и записот во кој не назначен приоритетот е еднозначно одреден:
<math> a \circ b \circ c</math>
1 Запишување на неасоцијативни операции
Доколку неасоцијативна операција се појавува повеќе од еднаш во некој израз, за одредување на редоследот на операциите се користат загради. Сепак, за некои чести неасоцијативни операции постојат правила на нивно користење без загради.
Операцијата е лево асоцијативна ако правилото е да се користи од лево на десно, т.е.
<math> a \circ b \circ c = (a \circ b ) \circ c</math>
а десно асоцијативна ако правилото е да се користи од десно на лево, т.е.
<math> a \circ b \circ c = a \circ (b \circ c ) </math>
На пример, одземањето е лево асоцијативно, степенувањето десно асоцијативно додека за векторскиот производ нема правила.
2 Поврзано
* Антикомутативност
* Дистрибутивност
* Комутативност
Оро

Оро (|χορός, |хоро, |коло, |kolo) – народен танц во кој играчите најчесто фатени за раце се движат во круг. Орото потекнува од Балканот, но се среќава и во други земји.
1 Потекло на поимот
Името (со различен изговор и правопис во различни земји) се поврзува со грчкиот збор χορός. Оригиналното значење на овој збор може да е „круг“.
Зборовите оро, хоро се наоѓаат во некои словенски јазици и имаат значење на танц во круг. Глаголот „се ори“, „орити се“ значи да се „зборува, пее“, а претходно значел да се „слави“.
2 Македонски ора
Македонските ора се бројни и разновидни. Нивните имиња се изведени од имиња на места, лични имиња, занаети, животни, инструменти, видот на орото, начинот на држење и обичаите.
Ората обично се играат за време на верски празници (Божиќ, Водици, Велигден, Ѓурѓовден, Спасовден, Петровден), државни празници, венчавки, обично на сретсело, пред црквите, училиштата и куќите.
Ората може да бидат отворени и затворени, а играчите се држат за раце, или за рамења, или за појасите, или под рака или со рацете свртени надолу. Сите играчи играат на ист начин, освен ороводецот и последниот играч, кои може да изведуваат додатни чекори и движења. Ората се вијат обично на десно, но има и ора што се вијат на лево.
Ората се придружувани од народни инструменти: гајда, зурла, тапан, кавал, тарабука, ут, дајре.
Македонските ора обилуваат со кореографски движења како: полусвртување, клекнување, потскокнување, подрипнување, трусање, вкрстен чекор, страничен чекор, играње на колена и многу други.
Промената на ритамот се јавува кај повеќе ора, и тоа обично од бавно кон брзо.
Најчести ритми се: 2/4 и 7/6 (3,2,2), (3/4, 3/8, 4/4, 6/8, 5/16 (2,3), 7/16 (2,2,3), 8/16 (3,2,3), 9/16 (3,2,2,2), (2,3,2,2), 11/16 (2,2,3,2,2) и (3,2,2,2,2), 122/16 (3,2,2,2,3), 13/16 (3,2,3,2,3), 18/16 (2,2,3,2,2,2,3) и 22/16(2,2,3,2,2,3,2,2,2).
3 Бугарски ора
Како и за другите балкански народи орото (хоро) е одлика на бугарскиот фолклор. Играорците се редат и танцуваат во круг, линија или други формации.
Ритамот на играорците се менува од бавен кон брз.
Бугарските се бројни и разновидни.
4 Романија и Молдавија
Орото (хора) е традиционален романски фолклорен танц, каде што играорците меѓусебно се држат за раце и кругот се врти, обично спротивно на стрелките на часовникот, бидејќи секој учесник следи низа од три чекори напред и еден чекор назад. Орото обично е придружувано од музички инструменти како што се цимбал, хармоника, виолина, виола, контрабас, саксофон, труба или гајда.
5 Орото како тема во уметноста и во популарната култура
* „Тропнало оро големо“ - македонска народна песна.* „Оро се виет во сред Битола“ - македонска народна песна.* „Тешкото“ — песна на македонскиот поет Блаже Конески.* „Оро весело“ — поетска збирка на македонскиот писател Васил Куноски од 1979 година.
* „Оро широко“ — поетска збирка на Васил Куноски од 1984 година.
* „Црно оро“ — песна на македонскиот поет Анте Поповски.* „Оро околу светот“ — песна на францускиот поет Пол Фор.* „Црно оро“ — песна на македонската рок-група Верка од 2010 година.
6 Галерија
Атропин

Атропинот е лек кој се користи за третман на труење со одредени видови на нервни агенси и пестициди, како и за одредени типови на брадикардија и за намалување на секрецијата на плунка за време на хируршки операции. Вообичаено се администрира интравенски или интрамускулно. Капки за очи се достапни за третман на увеитис и рана амбилопија.
Атропинот е присутен во растенија од фамилијата Solanaceae, како помамница, татула. Првпат бил изолиран во 1833 година.
Возот в снег (филм од 1976)

Возот в снег (хрватски: ''Vlak u snijegu'') - хрватски и југословенски филм од 1976 година, во режија на Мате Реља, кој е автор и на сценариото. Главните улоги ги толкуваат: Славко Штимац, Гордана Инкрет, Жељко Малчиќ, Едо Перочевиќ, Ратко Буљан и Антун Налис. Филмот е снимен врз основа на истоимениот роман на хрватскиот писател Мато Ловрак. Исто така, филмот е познат и по песната „Кога ќе се сложат малите раце“ (''Kad se male ruke slože''), дело на Арсен Дедиќ.
1 Синопсис
Учениците од основното училиште во Велико Село прават своја задруга за чиј претседател е избран сиромашниот ученик Љубан (го игра Штимац). По некое време, учениците заминуваат со воз во Загреб, предводени од учителот. Таму, учителот се разболува и мора да остане во болницата така што учениците мора да се вратат сами. На патот до селото, голема снежна бура ја затрупува железничката пруга и возот останува заглавен во снегот. Под водство на Љубан и помогнати од кондуктерот (го игра Перочевиќ), децата почнуваат да го чистат снегот. Но, во таа акција не учествуваат децата од богатите семејства, предводени од Перо, кој е љубоморен на Љубан. Уште повеќе, Перо започнува кавга со другите ученици, но на крајот, сите деца ја напуштаат неговата група и му се придружуваат на Љубан. Така, децата успеваат да стигнат дома.
Кари Хаг

Кари Јорун Блакисруд Хаг (|Kari Jorun Blakkisrud Hag; р. ) е норвешка математичарка, позната по нејзиното истражување во комплексна анализа на квазикруговите и квазиконформното мапирање, како и за нејзините напори за родова еднаквост во математиката. Таа е пензиониран почесен професор по математика на Норвешкиот универзитет за наука и технологија (НТНУ). Со Фредерик Геринг таа е автор на книгата ''„Сеприсутниот квазидиск“'' (Американско математичко друштво, 2012).
1 Образование и кариера
Хаг е по потекло од Еидсвол. Студирала на Норвешкото училиште за образование во Трондхејм, завршувајќи ја кандидатуирата за магистер (cand.mag.) во 1963 година, а потоа и на Ословскиот универзитет, завршувајќи го реалната кандидатура (cand.real.) во 1967 година. По ова, таа докторирала во 1972 година на Мичигенскиот универзитет. Нејзината дисертација, ''Квазиконформни гранични кореспонденции и екстремните мапирања'', била надгледувана од Геринг.
По завршувањето на докторат, таа се приклучила на Норвешкиот институт за технологија (НТХ), кој подоцна станал дел од НТНУ. Таа станала редовен професор на НТНУ во 2001 година, а се пензионирала како почесен професор (професор емерита) во 2011 година.
2 Награди и признанија
НТНУ и ја доделил на Хаг наградата за полова еднаквост во 2000 година, за нејзините напори за зголемување на интересот на девојките во науката и математиката. Во 2018 година таа била избрана за витез од редот на Свети Олав.
Аугусте Дик

Аугусте Франциска Дик (|Auguste Franziska Dick; р. Краус, -) била австриска математичарка, историчар по математика и експерт за ракопис, позната по нејзиното истражување во врска со историјата на математиката за време на нацистите, како и по нејзината биографија на Еми Нетер.
Дик докторирала на Виенскиот универзитет и акредитив за предавање по математика и физика, во 1934 година. Во Виена, таа била една од студентите кои работеле со Олга Тауски-Тод, на семинарот на Ханс Хан. Работела како училиштен учител, а започнала да издава научни публикации по нејзиното пензионирање.
Нејзината книга за Нутер, ''Еми Нутер, 1882-1935'' (Биркхаузер 1970) веќе е преведена на јапонски и на англиски јазик (Хајди I. Блохер, транс., Биркхаузер, 1981). Таа исто така помогнала и во уредувањето на делата на Ервин Шредингер.
Келиевите јунаци (филм од 1970)

Келиевите јунаци (англиски: ''Kelly's Heroes'') е американски филм од 1970 година, во режија на Брајан Г. Хатон, по сценариото на Трој Кенеди-Мартин. Главните улоги ги толкуваат: Клинт Иствуд, Тели Савалас, Дон Риклс, Керол О'Конор, Доналд Сатерленд, итн.
1 Синопсис
Во текот на Втората светска војна, поручникот Кели (го игра Иствуд) заробува германски офицер од кого сака да извлече корисни информации. оттука, тој го опива офицерот и дознава дека се наоѓа на тајна задача: треба да пренесе златни прачки вредни 16 милиони долари во една воена база во Франција. Кели сака да дојде до златото и со неколку свои пријатели прави план да се уфрлат на непријателската територија. Неговиот вод, предводен од Биг Џоу (го игра Савалас), има на располагање три дена да ја изврши задачата и, со помош на неколку луѓе и со три тенка, Кели оди во Франција за да го украде златото...
Тупаница на гневот (филм од 1972)

„Тупаница на гневот“ (англиски: ''Fist of Fury''), познат и како „Кинеската врска“ (англиски: ''The Chinese Connection'') - хонгконшки филм од 1972 година, во режија на Ло Веј. Главните улоги во филмот ги играат: Брус Ли, Нора Мјао, Марија Ји, Рики Хашимото, Роберт Бејкер, Џејмс Тјен, Џеки Чен, итн.
1 Содржина
Дејството на филмот се одвива во Шангај, за време на јапонската окупација. Младиот и надарен мајстор на боречки вештини Чен Зен (го игра Брус Ли) се враќа во своето училиште „Ќинг Ву“ кое е основано и кое го води еден од најголемите кинески мајстори. Неочеквано, саканиот учител по боречки вештини умира. Притоа, Чен Зен не верува во официјалната верзија според која учителот умрел од воспаление на белите дробови, туку смета дека учителот е убиен. Тој ги напаѓа борците од противничкото училиште на боречки вештини и поради тоа мора да се крие од полицијата. Полицајците одат во училиштето „Ќинг Ву“ со ултиматум дека тоа ќе биде затворено, ако не се предаде Чен Зен. Истовремено, тој открива дека учителот навистина бил убиен, а потоа им се одмаздува на нарачателите на убиството. На крајот од филмот, Чен Зен се враќа во своето училиште, каде повеќето од другарите ги затекнува мртви. Кога излегува надвор од училиштето, Чен Зен го чекаат многу полицајци и војници со вперени пушки, а тој скока кон нив.
Рио Браво (филм од 1959)

„Рио Браво“ (англиски: ''Rio Bravo'') — американски филм од 1959 година, во режија на Хауард Хокс. Главните улоги ги играат: Џон Вејн, Дин Мартин, Рики Нелсон, Енџи Дикинсон, Волтер Бренан, Џон Расел, Педро Гонсалес-Гонсалес, Естрелита Родригес, Волтер Барнс, итн. Филмот, кој се смета за еден од најславните, најценети и највлијателни вестерн-филмови на сите времиња, претставува обработка на расказот на Б. Х. Мек Кембел. Притоа, Хокс го снимил овој филм како одговор на филмот „Точно на пладне“ на Фред Цинеман. Инаку, ова е жанровски нетипичен филм кој посветува големо внимание на карактерите на главните ликови и на нивните сложени односи, а за сметка на класичната вестерн-приказна. Музиката за филмот е дело на композиторот Димитри Тјомкин, добитник на четири награди „Оскар“.
1 Содржина
Дејството на филмот се одвива во областа Президио, во Тексас, во доцните 1860-ти. Една вечер, поради убиство на ненаоружан човек, шерифот Џон Т. Ченс (го игра Вејн) го апси каубојот Џо Бурдет (го игра Ејкинс), кој му е брат на земјопоседникот Нејтан Бурдет (го игра Расел), најбогатиот и најмоќниот човек во областа. Шерифот знае дека Нејтан ќе се обиде да го извлече својот брат од затворот, со помош на своите 40 платеници, додека единствените помошници на шерифот се еден пијаница и еден инвалид. Меѓутоа, кога во градот ќе пристигне сточарот Пат Вилер (го игра Бонд), шерифот го запознава младиот револвераш Рајан, наречен Колорадо (го игра Нелсон). Истиот ден, патувајќи до Форт Ворт, во градот пристигнува поштенската кочија во која се наоѓа и убавата лажливка Федерс (ја игра Дикинсон) за која е распишана потерница. Следната ноќ, некој подмолно го убива Вилер и тогаш шерифот сфаќа дека пресметката со платениците на Нејтан Бурдет веќе започнала и дека неговиот живот е во сериозна опасност...
Игра на смртта (филм од 1978)

„Игра на смртта“ (кинески: 死亡遊戲; англиски: ''Game of Death'') — хонгконшки филм од 1978 година, во режија на Роберт Клоуз. Главните улоги во филмот ги играат: Брус Ли, Гиг Јанг, Дин Џегер и Колен Камп. Оригинално, филмот бил снимен во 1972 година, во режија на Брус Ли, кој бил и автор на сценариото. Меѓутоа, по смртта на Брус Ли, американскиот режисер Роберт Клоуз го довршил филмот врз основа на претходно снимените материјали. Ова е последниот филм на Брус Ли.
1 Содржина
Били Ло (го игра Брус Ли) е позната ѕвезда од филмовите со боречки вештини, а неговата девојка, Ен Морис, е пејачка која гради успешна кариера. Тие се под притисок на нивната менаџерска фирма, која сака да ја преземе контролата врз нивните кариери. Били знае дека менаџерската агенција ќе се однесува кон нив како кон своја сопственост и дека нема да ги третира како човечки суштества, па затоа ја одбива соработката со неа. Меѓутоа, агенцијата не се откажува од своите намери и со примена на агресивни мерки настојува да го убеди Били да ја прифати соработката. Најпосле, кога агенцијата се обидува да го убие Били, тој ги надитрува и ја лажира својата смрт.
Санкт Јакоб во Розентал

Санкт Јакоб во Розентал (|Sankt Jakob im Rosental) или Шентјакоб во Рож (|Šentjakob v Rožu) — град и општина во округот Филах-Околина на сојузната покраина Корушка, Австрија.
1 Географија
Општината се граничи со Словенија на југ, и реката Драва на север. Сместена е во западниот дел на долината Розен (Рож).
2 Населени места
Општината Санкт Јакоб во Розентал ги опфаќа 22 села. Тука се наведени нивните германски и словенечки имиња, како и бројот на жители:
2.1 Словенечко население
Според пописот од 2001 г. Словенците сочинуваат 16,4 % од населението.
3 Историја
Во 1920 г. Санкт Јакоб бил една од 17-те корушки општини каде мнозинство од населението (54 %) гласало за влегување во Југославија. Општината сепак останала во Австрија бидејќи 59 % од гласачите во пошироката единица биле против припојувањето.
4 Познати личности
* Матија Ахацел (1779-1845) — словенечки јазичар и фолклорист, роден во с. Горенче (Горенчах)
* Антон Јанежич (1828-1869) — словенечки јазичар и книжевен критичар, роден во с. Леше (Лесах)
Ана Франк (награда)

Ана Франк — македонска награда од областа на литературата која се доделува за врвни остварувања во литературата за деца и млади. Наградата ја доделуваат издавачката куќа „Феникс“, и Фондацијата за културна и научна афирмација и презентација „Македонија Презент“ од Скопје. Наградата е воведена во 2010 година.
1 Лауреати
Година, Добиник, Држава
2010, Криста Јохансен, Канада
2011, Тиодор Росиќ, Србија
2012, Стана Смиљковиќ, Србија
2013, Виолета Димова, Македонија
Катја Ерменкова, Бугарија
Дејан Алексиќ, Србија
2014, Марија Тодорова, Македонија
Божидар Просењак, Хрватска
Миодраг Јакшиќ, Србија
2015, Весна Мојсова Чепишевска, Македонија
Перо Зупац, Србија
Даниела Божичковиќ Радуловиќ, Србија
Жарко Милениќ, Босна и Херцеговина
Милица Бакрач, Црна Гора
2016, Владимир Костов, Македонија
Сунчица Дениќ Михаиловиќ, Србија
Недељко Терзиќ, Србија
Мирослав Демак, Словачка
Јуриј Неципоренко, Русија
2017, Мито Спасовски, Македонија
Душан Поп Ѓурѓев, Србија
Милутин Ѓуричковиќ, Србија
Драгица Шредер, Германија
Асја Кравченко, Русија
2 Поврзано
*Гоце Делчев;
*Прозни мајстори - прозна награда на фондацијата и ИК Феникс;
*Македонска книжевна авангарда - награда за ново авангардно книжевно творештво;
*Струшко изгрејсонце - награда за најдобра книга за деца и млади од македонски автор;
*Гоцева мисла - меѓународна награда за културен натпревар меѓу народите;
*Златен прстен - награда за творечки опус и високи креативни дострели на книжевен план;
Хагенбург

Хагенбург (|Hagenburg) — општина во округот Шаумбург, во сојузната покраина Долна Саксонија, Германија.
Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (''Flecken''), мала населба со локално значење.
1 Географија
Хагенбург се наоѓа на јужниот брег на Штајнхудер Мер, помеѓу Ребургер Берге и Нојштетер Мор, западно од Штајнхуде, дел од градот Вуншторф, и северно од градот Заксенхаген. Сојузниот пат Б441 поминува низ местото.
Општината била создадена во 1970 година од самостојните општини Хагенбург и Алтенхаген.
Велпингхаузен

Велпингхаузен (|Wölpinghausen) — општина во округот Шаумбург, во сојузната покраина Долна Саксонија, Германија.
1 Географија
1.1 Местоположба
Велпингхаузен се наоѓа на рабовите на Ребергер Берге, северозападно од Заксенхаген, западно од градот Вуншторф, источнот од Ребург-Локум и јужно од Штајнхудер Мер.
1.2 Општински единици
Велпингхаузен се состои од следниве места:
* Бергкирхен
* Шмаленбрух со Виндхорн
* Виденбриге со Бушманс Ландвер
* Велпингхаузен со делови од Бергхол и Шписингсхол
Амел Бен Абда

Амел Бен Абда е професорка по математика во Националното инженерско училиште во Тунис. Таа била првата личност во Тунис која докторирала по применета математика. Таа е туниски претставник во управувачкиот комитет на ''меѓународната лабораторија за компјутерски науки и применета математика'' во советодавниот одбор на ''Туниското женско математичко здружение''.
1 Ран живот и образование
Бен Абда студирала применета математика во Националното инженерско училиште во Тунис, дипломирајќи во 1988 година. По нејзината дипломирање работела во Подготвителниот институт за инженерски студии во Набул. Продолжила за да биде првиот д-р по применета математика во Тунис во 1993 година.
2 Истражување и кариера
Во областа на применета математика Бен Абда работела на методот на „реципрочна разлика“, кој може да се користи како индикација за дефекти во материјалите. Така исто така работи и на проблемот на реконструктивните гранични услови од нецелосните податоци.
Во 1993 година, Бен Абда се приклучила кон Подготвителниот институт за научни и технички студии, каде што истата година била промовирана во асистент професор. Во 1999 година се приклучила кон Националното инженерско училиште во Тунис. Таа ја одбранила првата хабилитација во Тунис во 1998 година. Таа е одговорна за тимот за инверзни теореми, во Лабораторијата за математичко моделирање и нумерика во инженерските науки (ЛАМСИН).
Таа е туниски претставник во управувачкиот комитет на ''меѓународната лабораторија за компјутерски науки и применета математика''. Таа е во советодавниот одбор на ''Туниското женско математичко здружение''. Таа е во советодавниот одбор на туниското женско математичко здружение (ТВМА). ТВМА доделува годишна награда за најдобри докторски тези во математиката.
Во 2018 година таа била избрана за една од ОкејАфрика Топ 100 жените.
Дариенски Расцеп

Дариенски Расцеп (|Tapón del Darién) — прекин на Панамериканскиот автопат, кој се состои од голем дел од непроодно и неразвиенo подрачје од мочуриште и шума во Панама, во рамки на покраината Дариен во Средна Америка и северниот дел на одделот Чоко во Колумбија, во Јужна Америка. Подрачјето кое го опфаќа Дариенскиот Расцеп започнува во Јавиза, Панама и завршува во Турбо, Колумбија, и е долго 106 километри. Изградбата на патишта низ оваа област е скапа и еколошката цена е висока. Политички консензус во корист на изградба на патишта во овој предел не е постигнат.
Во географијата на Дариенскиот Расцеп на колумбиската страна преовледува првенствено од реката делта на реката Атрато, која создава рамно мочуриште со ширина од најмалку 80 км, а половина од тоа е блато. Планинскиот масив Серанија дел Баудо се протега долж колумбискиот Тихоокеански брег и продолжува во Панама. Панамската страна, во остра спротивност, е планинска дождовна шума, а надморската височина на теренот достигнува од 60 м во долините до 1.845 м на највисокиот врв (Серо Такаркуна, во Серанија дел Дариен).
Дариенскиот Расцеп е исто така и подрачје на присуство и активности на марксистичките револуционерни вооружени сили на Колумбија (ФАРК), кои имаат вршено атентати, киднапирања и кршења на човековите права за време на своето децениско востание против колумбиската влада. Востаниците на ФАРК биле присутни и на колумбиската и на панамската страна на границата со Дариенскиот Расцеп.
1 Поврзано
* Панамска Превлака
Жиронда (естуар)

Жиронда (|Estuaire de la Gironde) – естуар во југозападна Франција, формиран од реките Дордоња и Гарона северно од Бордо, чии води на крајот се влеваат во Бискајскиот Залив. Со површина од 635 км<sup>2</sup> (должина 75 км, ширна 3 до 12 км) е најголем меѓу естуарите во Западна Европа. Според него е именуван департманот Жиронда, кој претежно се наоѓа јужно од него. Северно од естуарот лежи департманот Шарант-Маритим.
1 Подрачје на естуарот Жиронда
Естуарот почнува од точката ''Бек д’Амбес'' (|Bec d'Ambès) каде се здружуваат реките Дордоња и Гарона, а завршува со точките ''Поант де ла Негад'' (|Pointe de la Négade) на левиот брег на естуарот (точка на влевање во Бискајскиот Залив) и ''Поант де ла Кубр'' (|Pointe de la Coubre) на десниот брег на естуарот. Морската граница се протега од точката ''Поант де Грав'' (|Pointe de la Grave) на левиот брег, до ''Поант де Сизак'' (|Pointe de la Suzac) на десниот брег на естуарот.
Во естуарот се наоѓаат бројни острови кои заради силниот воден тек и засипувањето претрпеле неколку промени.
Снежна гуска

Снежна гуска (позната и како сина гуска, лат. Chen caerulescens) е северноамериканси вид на гуска. Името го добила по своето впечатливо бело перје. Родот на овие птици е спорен. Американското орнитолошко друштво и BirdLife International ја ставаат оваа врста и сите други ''бели гуски'' во родот ''Chen'', додека другите институции традиоционално го сметаат овој вид во родот на ''сивите гуски''''Anser''. Латинскиот назив ''Caerulescens'' значи ''синкаста'' или ''плавичаста''.
Овие гуски се парат на северот на (Гренланд, Канада и Алјаска) а презимуваат јужно; од југозападна Британска Колумбија па сè до деловите на САД и Мексико. Секоја пролет се враќаат во своето гнездо на арктичките тундри.
1 Опис
Снежната гуска се појавува во две бои: бела со црни врвови крила и сива/сина со бела глава, врат и опашниот дел. Двете варијанти имаат розови нозе и црн клун (кај белиите само како пруга на составот на клунот), на младенчињита овие бои не се светли како кај возрасните примероци. Главата може да им биде рѓаво-кафена боја, а како последица на минералите во земјиштето каде се хранат. Многу се гласни и можат да се служнаѕ и на поголема далечина (преку 1 km).
Беличка Река (Илинска)

Беличка Река — река во западна Македонија, десна притока на Треска. Извира од Беличките Извори на источните падини на Илинска Планина, на надморска височина од 1.580 м, минува низ с. Белица и се влева во реката Треска кај с. Пополжани. Долга е 15 км.
Сливот на Беличка Река зафаќа површина од 123,20 км<sup>2</sup>, сочинувајќи 5,9% од вкупниот слив на Треска. Долината има мешан геолошки состав, преоѓајќи од варовничка во шкрилна, што може да се забележи од одронетите проширувања и сатески.
1 Галерија
2 Поврзано
* Белица
* Студенчица
* Зајаска Река
* Треска
* Кичевска Котлина